section_heading: Povijest
paragraph_text: Art Ross pridonosio je cjelokupnoj igri: osim obnašanja doslovno svih dužnosti na klizalištu i izvan njega, unaprijedio je konstrukcije gola i pločice. Donirao je pehar upravi NHL-a 1947. godine, a liga pokreće novu nagradu i daje joj njegovo ime. Tim potezom pokrenuta je tradicija nazivanja novih trofeja po zaslužnicima iz razdoblja Izvorne šestorke. Prvi dobitnik bio je Elmer Lach iz momčadi Montréala u sezoni 1947./48.